Regio Tueriensis

Regio TueriensisIoannis Vilelmi Müller Lexicon manuale, Lipsiae 1831, p. 121. vel TveriensisDocumenta ex archivo Cardinalis Ioannis Morone ad Poloniam spectantia..., Romae 1984, p. 155. Vel etiam Tverensis (Acta Academiae Velehradensis, vol. 7-9. 1911, pp. 78, 111, 122). (Russice Тверская область, tr. Tverskaja oblast' ) est subiectum Foederationis Russicae, in eius Districtum Foederalem Centralem inclusum.

Die 29 Ianuarii 1935 formata, ad annum 1990 regio Kalininensis"Regio Kalininensis": Notulae systematicae, vol. 14-16, 1961, p. 2. (Russice Калининская область, tr. Kalininskaja oblast' ) nominabatur. Aream 84 201 chm2 et circa 1 304 milia incolarum (anno 2016) habet. 

Situs

In occidente partis mediae planitiei Europaeae Orientalis sita, regio Tueriensis cum regionibus Moscuensi, Iaroslaviensi, Novogardiensi, Smolenscensi atque Pscoviensi contermina est. 

Res geographicae

Elevatio Valdaica regionis partem occupat. 

Volga, Msta et Duina Occidentalis flumina maxima hic oriuntur; Tutum et Cassinum et Mologa regionis fluvii minores accolae Volgae sunt. In receptaculum aquae Ugliciense Volga in parte regionis orientali intrat et receptaculi Piscariani pars hic sita est.

Seliger lacus regionis notissimus est.

Urbes

Urbs regionis capitalis est Tueria in ostio Tuertzae in Volgam influentis sita. In parte regionis occidentali, unde Duna superior aquas suas colligit, Toropetia et Biela urbes magnae sunt. Rescovia et  Staritia ad Volgam supra Tueriam stant et Kolazinum infra ad orientem; prope ad Kolazinum et Kašinum urbs. Vysznievolocum ad Tuertzae fontem in parte regionis boreali situm est et Torsocia urbs nobilis ad Tuertzam mediam. Bieschezia in parte regionis boreorientalis urbs maior est.

 Notae 

 Nexus externi 

 Situs interretialis administrationis regionis Tueriensis 

!